อีกหนึ่งสาขาของร้านเสต็กลุงหนวดค่ะ ในความเห็นของเรา ถ้าเทียบกับสาขาอื่นๆ แล้ว สาขานี้ถือว่าอร่อยนะคะ บริการก็ใช้ได้ อาหารออกเร็วดี เมนูประจำของเราคือแฮมสเต็กค่ะ ราคาประมาณ 80 บาท ถึงจะไม่ค่อยหนาเท่าไหร่ แต่แผ่นใหญ่พอสมควรเลยทีเดียว เนื้อแฮมนุ่มดีค่ะ ส่วนเมนูประจำของคุณผู้ชายคือเสต็กปลาทอด ราคาประมาณ 50-60 บาท ทอดได้ดีค่ะ กรอบนอกนุ่มใน แต่ขอติเรื่องซอสนิ๊ดนึง น่าจะมีทาร์ทาซอสให้ด้วยนะคะ ซอสที่ราดมามันคล้ายๆ น้ำสลัดอ่ะค่ะ เลี่ยนไปหน่อย

ปกติแล้วทานคนละจานก็อิ่มกลิ้งละ แต่วันนี้ไม่รู้หิวโหยกันมาจากไหน สั่งทีโบนมาอีกจานซะงั้น จานละ 160 บาท แต่จานนี้ไม่อร่อยอย่างที่คิดเลย ชิ้นใหญ่ดีอยู่ค่ะ แต่เนื้อสุกเกินไป เหนียวมาก ทั้งๆ ที่ย้ำแล้วว่าขอแบบ Meduim rare นะคะ แอบผิดหวังกับจานนี้เบาๆ ????